
ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС


	ОТНОСНО: Заявление за изменение на разрешително за водовземане на минерална вода от находище „Бургаски минерални бани“, кв. Ветрен, гр. Бургас.


УВАЖАЕМИ ОБЩИНСКИ СЪВЕТНИЦИ,

           С Решение № 39 от 04.02.2011 г. на министъра на околната среда и водите, на Община Бургас бе предоставено безвъзмездно, за управление и ползване находище на минерална вода, изключителна държавна собственост - „Бургаски минерални бани“, кв. Ветрен, гр. Бургас, за срок от 25 години. 
           След проведено от Община Бургас подробно допълнително проучване на находището, със Заповед № РД-775 от 21.10.2011 г. на министъра на околната среда и водите са утвърдени експлоатационните ресурси на находището. Издадена е и Заповед № РД-687/29.08.2012 г. с която е определена санитарно – охранителната зона на находище „Бургаски минерални бани“.
           На основание §133, ал. 9, т. 2, буква „в“ от ПЗР към ЗИД на Закона за водите за предоставеното на Община Бургас за управление и ползване находище на минерална вода, кметът на Община Бургас, след решение на Общински съвет – Бургас издава разрешителните за водовземане от минерална вода.
           Към настоящия момент от кмета на Община Бургас са издадени разрешителни за ползване на минерална вода от сондаж Б-191, с общ разрешен дебит 4,12 л/сек., а свободните водни количества са 10,23 л/с.
           В тази връзка в Община Бургас е постъпило заявление с вх. № 53-00-391/28.09.2022 г. от Общинско предприятие „Туризъм“ гр. Бургас за изменение на Разрешително № Е- 9/22.07.2019 г. за водовземане от минерална вода. 
           ОП „Туризъм“ е титуляр на Разрешително № Е-9/22.07.2019 г. за водовземане от минерална вода, чрез съществуващо водовземно съоръжение – сондаж Б-191, с цел на ползване „за отдих“ в обект: Експозиционен и демонстрационен център „Минералните води на Акве Калиде“.
            Искането на титуляря е за изменение на параметрите на разрешеното водовземане от минерална вода - увеличаване на разрешения годишен воден обем от 1 895,88 м3/год. на 18 000 м3/год., като съответно разрешения средноденонощен дебит от 0,11 л/с се променя на 0,6 л/с.
            Заявеното искане за увеличаване на ползваните водни количества минерална вода е съгласувано с РИОСВ – Бургас, за което е издадено положително становище с изх. № ПД-825/02.03.2023 г.
           На основание чл.52, ал.3 от Закона за водите параметрите на исканото водовземане от ОП „Туризъм“ са съгласувани с Басейнова дирекция за Черноморски район - Варна с писмо изх. № 08-00-1155/20.04.2023 г. 
           В изпълнение на чл.75, ал.1 от Закона за водите на интернет страницата на Община Бургас от 25.04.2023 г. е обявена инициативата на ОП „Туризъм“ гр. Бургас за водовземане от минерална вода. След изтичане на законоустановения срок в Община Бургас няма постъпили предложения и възражения.
           Титулярят на Разрешително № Е-9/22.07.2019 г. за водовземане от минерална вода от съществуващо водовземно съоръжение сондаж Б-191 е изплатил дължимата „такса за водовземане“ за 2022 г., включително и е изпълнил всички условия по разрешителното за водовземане.
           Предвид изложеното, на основание чл.21, ал.1, т.8 от Закона за местното самоуправление и местната администрация и §133, ал.9, т.2, буква „в“ от ПЗР към ЗИД на Закона за водите, във връзка с чл.52, ал.1, т.3 и чл.78а от Закона за водите предлагам Общински съвет Бургас да вземе следното:


РЕШЕНИЕ:

	   І. Изменя Разрешително № E-9/22.07.2019 г. за водовземане на минерална вода от съществуващо водовземно съоръжение, с титуляр Общинско предприятие „Туризъм“ гр. Бургас, ЕИК 0000568141668, със седалище и адрес на управление: гр. Бургас, ул. „Александровска“ № 26, представлявано от Радовеста Стюърт, с цел на ползване „за отдих“ в обект: Експозиционен и демонстрационен център „Минералните води на Акве Калиде“, както следва: 
	В раздел: „Параметри на разрешеното водовземане“ текстът се изменя:
	         Разрешен средноденонощен дебит  -  0,6 л/сек
	         Разрешен годишен воден обем  - 18 000 м3/год.
                     Минимално водно количество – 14 605 м3/год.	
           В раздел „Разпределение на разрешения годишен воден обем за различните цели на ползване на минералната вода“: Годишно: до 18 000 м3/год.
         II. Останалите раздели в Разрешително № Е-9/22.07.2019 г. за водовземане от минерална вода, чрез съществуващо водовземно съоръжение - сондаж Б-191 от находище „Бургаски минерални бани“  не се променят.

